# **CQ Templete** প্রশ্ন ১. কালাম, আবুল ও হাফিজ একই গ্রামে বাস করে। তাদের অবস্থা তেমন ভালো নয়। কোনো মতে দিন অতিবাহিত করে। এ কারণে হাজি সাহেব তার যাকাতের টাকা দিয়ে আবুলকে একটা রিক্সা, কালামকে একটা ভ্যানগাড়ি আর হাফিজকে একটা সেলাই মেশিন কিনে দিলেন। তিনি বললেন, তোমরা পরিশ্রম করে খাও, আর তোমাদের সাধ্যমতো গরিব মানুষের উপকার করো। কিছুদিন পর হাজি সাহেব তাদের পরীক্ষা করার জন্য এক ভিক্ষুককে পাঠালেন তাদের কাছে সাহায্য চাইতে। আবুল আর কালাম কোনো সাহায্যই করলো না। কিন্তু হাফিজ বিনা পয়সায় ভিক্ষুকের জামাটা সেলাই করে দিল।

[দি. বো. ১৯]

ক. স্বর্গীয় দূত কতজন ইহুদিকে পরীক্ষা করেছিলেন?

খ. স্বর্গীয় দূত মানুষের ছদ্মবেশ ধারণ করেছিলেন কেন?

গ. কালাম ও আবুলের কাজের মধ্যে 'সততার পুরস্কার' গল্পের যে দিকটি প্রতিফলিত তা ব্যাখ্যা কর।

ঘ. "হাফিজের কাজের মধ্যেই 'সততার পুরস্কার' গল্পের মূল শিক্ষা নিহিত" - কথাটি বিশ্লেষণ কর।

উত্তর (ক). স্বর্গীয় দূত তিনজন ইহুদিকে পরীক্ষা করেছিলেন।

উত্তর (খ). প্রকৃত পরিচয় প্রকাশ করতে চাননি বলেই স্বর্গীয় দূত মানুষের ছদ্মবেশ ধারণ করেছিলেন।

স্বর্গীয় দূত বলতে এখানে আল্লাহর দূত বা ফেরেশতাকে বোঝানো হয়েছে। ফেরেশতারা আল্লাহর হুকুমে কাজ করে থাকেন। আলোচ্য গল্পে তিনজন ইহুদিকে পরীক্ষার জন্য আল্লাহ এক ফেরেশতাকে পাঠান। ফেরেশতা মানুষের রূপ ধারণ করে ইহুদিদের সামনে এসেছিলেন যাতে কেউ তার আসল পরিচয় বুঝতে না পারে।

উত্তর (গ). কালাম ও আবুলের কাজের মাঝে 'সততার পুরস্কার' গল্পের প্রথম দুই ইহুদির অকৃতজ্ঞ আচরণের দিকটি প্রতিফলিত হয়েছে।

'সততার পুরস্কার' গল্পের প্রথম দুই ইহুদি তাদের আগের দুরবস্থার কথা অস্বীকার করে এবং ফেরেশতার প্রতি অমানবিক আচরণ করে। উদ্দীপকের কালাম এবং আবুলও ঠিক একই রকম চরিত্রের অধিকারী।

উদ্দীপকের কালাম ও আবুল দরিদ্র ও অসহায় ছিল। হাজি মকবুল সাহেবের সহায়তায় তাদের জীবনে সুদিন আসে। কিন্তু পরবর্তীতে তারা অকৃতজ্ঞ ও অহংকারী হয়ে ওঠে। এজন্য তারা দরিদ্র ভিক্ষুককে কোনো সাহায্যই করেননি যেমনটি দেখা যায় আলোচ্য গল্পের প্রথম দুই ইহুদির আচরণে। তারাও দরিদ্র বিদেশির রূপ ধারণকারী ফেরেশতাকে কোনো সাহায্য করেননি। অর্থাৎ উদ্দীপকের কালাম, আবুল এবং 'সততার পুরস্কার' গল্পের প্রথম দুই ইহুদির 'আচরণে অকৃতজ্ঞতার পরিচয় পাওয়া যায়।

উত্তর (ঘ). 'সততার পুরস্কার' গল্পে সততা ও নৈতিক মূল্যবোধের পরিচয় তুলে ধরাই 'সততার পুরস্কার' গল্পের মূল শিক্ষা, যা উদ্দীপকের হাফিজ চরিত্রের মাঝে সার্থকভাবে ফুটে উঠেছে।

'সততার পুরস্কার' গল্পে সততা ও নৈতিক মূল্যবোধের গুরুত্ব তুলে ধরা হয়েছে, যা তৃতীয় ব্যক্তি তথা অন্ধ ইহুদির আচরণে প্রকাশ পেয়েছে। বিদেশি বিপদগ্রস্ত লোকটিকে সাহায্যার্থে পছন্দমতো জিনিস নেওয়ার আন্তরিক অনুরোধ করেছে।

উদ্দীপকের হাফিজ দরিদ্র অবস্থা থেকে মুক্তি পেয়েছে। হাজি সাহেবের দেওয়া সেলাই মেশিন হাফিজের অবস্থা বদলে দিয়েছে। এজন্য সে সবসময় আল্লাহর নিকট কৃতজ্ঞ থেকেছে। আর তাই অসহায় দরিদ্র ভিক্ষুক তার কাছে এলে সে ভিক্ষুকের জামাটা বিনা পয়সায় সেলাই করে দিয়ে কৃতজ্ঞতা ও নৈতিকতার পরিচয় দিয়েছে।

'সততার পুরস্কার' গল্পের তৃতীয় ইহুদি এবং উদ্দীপকের হাফিজের মনোভাবৰ একই ধরনের। নিজেদের অবস্থার পরিবর্তন হলেও তারা অতীতকে ভুলে যায়নি। দরিদ্র অসহায়কে সহায়তা করে তারা নৈতিকতার পরিচয় দিয়েছে। আর এটিই হচ্ছে 'সততার পুরস্কার' গল্পের মূল শিক্ষা। এ বিবেচনায় প্রশ্নোক্ত মন্তব্যটি যথাযথ।

# **MCQ Templete**

১৫. অতিথির স্মৃতি গল্পে মধ্যবিত্ত গৃহস্থের মেয়েরা মাটি পর্যন্ত কাপড় পড়ত কেন?  
[ দিনাজপুর বোর্ড-২০১৬]  
ক) সংস্কারের কারণে  
খ) বিকৃতি আড়াল করতে  
গ) ঠান্ডা থেকে রক্ষা পেতে  
ঘ) সৌন্দর্য বৃদ্ধি করতে  
উত্তরঃ  খ